钦定古今图书集成/明伦汇编/氏族典/第256卷 > 王豹
## 钦定古今图书集成/明伦汇编/氏族典/第256卷 > 王豹

按《晋书王豹传》：豹，顺阳人也。少而抗直。初为豫州别
驾。齐王冏为大司马，以豹为主簿。冏骄纵，失天下心，
豹致笺于冏。会长沙王乂至，于冏案上见豹笺，谓冏
曰：“小子离间骨肉，何不铜驼下打杀？”冏纳乂言，奏豹
不忠不顺不义，辄敕都街考竟，以明邪正。豹将死，曰：
“悬吾头大司马门，见兵之攻齐也。”众庶冤之。俄而冏
败。